साहित्य के अलग-अलग आवाज़ों को एकसाथ बढ़ावा देते हुए हम लेखकों को डीक्लास ही नहीं, डीकास्ट और डीसेक्स होकर भी लिखने की ज़रुरत है। स्त्री विमर्श और दलित विमर्श महत्वपूर्ण सामाजिक आन्दोलनों से जन्मे साहित्यिक परिवर्तन हैं, लेकिन इनसे जन्मी विडम्बनाओं से पार पाना हिंदी समुदाय और भाषा के लिए आवश्यक है. लेखक जाति, प्रजाति, लिंग की भावना से ऊपर उठकर बनता है, यह बात जब तक हमारे साहित्य के अलग-अलग स्वरों का एक मन्त्र नहीं बनेगी, हम जाने-अनजाने में हिंदी समुदाय, साहित्य, और भाषा के विकास में बाधक बनते रहेंगे।